Kykers verkyk hulle aan T20-WB vir vroue | Netwerk24
02 April 2020 17:35
Die Australiërs Beth Mooney (links) en Alyssa Healy tydens die eindstryd van die T20-Wêreldbekertoernooi in Melbourne. Foto: Getty Images
Daar is Donderdag in 'n verklaring bekend gemaak dat 1,1 miljard mense die toernooi op die IKR se verskillende digitale kanale gevolg het. Dit beteken dat die toernooi een van die grootste vrouesportbyeenkomste tot dusver was (gemeet aan kykersgetalle).
Slegs 2019 se Wêreldbeker-kriekettoernooi vir mans is deur meer kykers gevolg.
Die 1,1 miljard toeskouers is 20 keer meer as die getal kykers wat na die vorige toernooi in 2018 in die Wes-Indiese Eilande gekyk het. Die vorige suksesvolste IKR-vrouetoernooi was die Wêreldbeker van 2017 in Engeland en Wallis. Dié toernooi het tien keer minder kykersgetalle as vanjaar s'n gehad.
Bywoningsyfers by die stadions was ook hoog, met 86 174 toeskouers wat die eindstryd in Melbourne bygewoon het. Die Aussies het Indië daarin met 85 lopies verslaan.
'n Ongelooflike 9,02 miljoen mense in Indië het die eindstryd gevolg. Dit is 154% meer as die wedstryd wat die tweede meeste kykers getrek het: Die openingswedstryd tussen die einste twee spanne.
In Australië het 1,2 miljoen mense die eindstryd gevolg, wat dit sesde plaas op die lys van mees gekykte krieketwedstryde in die geskiedenis van die Australiese uitsaaiwese. – Sportredaksie